เปิดลงทะเบียน ร่วม ปั่นเพื่อพ่อ
รัฐบาลเปิดลงทะเบียนกิจกรรมปั่นเพื่อพ่อพร้อมกันทั่วประเทศ โดยเมื่อวันที่ 31 ต.ค. คณะกรรมการฝ่ายประชาสัมพันธ์การจัดกิจกรรมจักรยานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 88 พรรษา 5 ธันวาคม 2558 ที่มี ม.ล.ปนัดดา ดิศกุล รัฐมนตรีประจำสำนักนายกรัฐมนตรี เป็นประธาน โพสต์ข้อความผ่านเว็บไซต์ ,www.bikefordad2015.com, ว่าสมเด็จพระบรมโอรสาธิราชฯ สยามมกุฎราชกุมาร ทรงมีลายพระหัตถ์ พระราชทานแก่รัฐบาลความว่า ปั่นเพื่อพ่อ เพื่อถวายความจงรักภักดี ความรัก และความสำนึกในพระมหากรุณาธิคุณ อันล้นเกล้าฯ เกินที่จะสามารถพรรณนา ด้วยความโปร่งใสและบริสุทธิ์ใจ ปั่นเพื่อพ่อ เพื่อรวมพลังความรักและสามัคคี ของคนไทยทั้งชาติด้วยร่างกายและจิตใจที่มุ่งมั่น เข้มแข็งและแข็งแรง เพื่อเป็นพลังให้ประเทศชาติ ปั่นเพื่อพ่อ ด้วยใจที่ใสสะอาดและโปร่งใสอย่างจริงใจ จะได้กุศลที่เต็มรูปแบบ ตลอดจนถือเป็นการแสดงความกตัญญูของลูกที่พึงมีต่อพ่อ,นอกจากนี้ คณะกรรมการจัดกิจกรรมเฉลิมพระเกียรติฯ ปั่นเพื่อพ่อ BIKE FOR DAD ขอเชิญชวนประชาชนทั่วประเทศลงทะเบียนเข้าร่วมกิจกรรม ปั่นเพื่อพ่อ BIKE FOR DAD ด้วยตนเองผ่านทางเว็บไซต์ ,www.bikefordad2015.com, ระหว่างวันที่ 2-10 พ.ย.นี้ จำนวน 100,000 คน สำหรับผู้ร่วมกิจกรรมปั่นเพื่อพ่อในกรุงเทพมหานคร และไม่จำกัดจำนวน สำหรับผู้เข้าร่วมกิจกรรมปั่นเพื่อพ่อในต่างจังหวัดในแต่ละจังหวัด โดยจะเปิดระบบการลงทะเบียนผ่านเว็บไซต์ในวันที่ 2 พ.ย.2558 ตั้งแต่เวลา 09.00 น.เป็นต้นไป ทั้งนี้ ผู้ลงทะเบียนจะได้รับเสื้อ เข็มกลัดที่ระลึก และสายรัดข้อมือพระราชทาน,สำหรับประชาชนที่ไม่สามารถลงทะเบียนผ่านเว็บไซต์ได้ ,www.bikefordad2015.com, ในกรุงเทพมหานคร สามารถนำบัตรประชาชนมาลงทะเบียนด้วยตัวเอง ที่สำนักเขตทั้ง 50 เขต หรือในต่างจังหวัด ลงทะเบียนได้ที่ศาลากลางจังหวัดทุกจังหวัด ซึ่งทุกจุดลงทะเบียนจะมีเจ้าหน้าที่ให้ความช่วยเหลือการลงทะเบียน ตั้งแต่เวลา 09.00-16.30 น. ระหว่างวันที่ 2-10 พ.ย.นี้เช่นเดียวกัน ผู้สนใจเข้าร่วมกิจกรรมสอบถามได้ที่สายด่วน 1122
รัฐบาลเปิดลงทะเบียนกิจกรรมปั่นเพื่อพ่อพร้อมกันทั่วประเทศ ด้วยตนเองผ่านทาง ผ่านเว็บไซต์ www.bikefordad2015.com ระหว่างวันที่ 2-10 พ.ย.นี้ จำนวน 100,000 คน 
ปั่นเพื่อพ่อ,BIKE FOR DAD,ปนัดดา ดิศกุล,เปิดลงทะเบียน,กิจกรรมปั่นเพื่อพ่อ,ภาพฝีพระหัตถ์,ลายพระหัตถ์,พระราชปณิธาน,จักรยานเฉลิมพระเกียรติฯ,สมเด็จพระบรมโอรสาธิราชฯ สยามมกุฎราชกุมาร,ข่าว,ทีมข่าวภูมิภาค,ไทยรัฐฉบับพิมพ์